Súkromná pedagogická a sociálna akadémia, Sklenárova 1, 821 09 Bratislava

**Kritériá prijímacieho konania na 4-ročné denné štúdium v študijnom odbore Učiteľstvo pre materské školy a vychovávateľstvo**

**pre školský rok 2021/2022**

Riaditeľka školy podľa zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a podľa §68 o prijímaní a vzdelávaní v stredných školách Zákona č. 245/2008 Z. z. o výchove a vzdelávaní v znení neskorších predpisov zverejňuje podmienky prijatia na štúdium pre školský rok 2021/2022, v ktorom sa otvára študijný odbor

**7649 M Učiteľstvo pre materské školy a vychovávateľstvo**

**Požiadavky na uchádzačov:**

* riadne vyplnená prihláška na strednú školu,
* originál/ overená kópia vysvedčenia za 1. polrok 9. ročníka
* prekážkou prijatia na štúdium je nevyhovujúci zdravotný stav - chronické ochorenie respiračného systému, kardiovaskulárneho systému, kožné ochorenia, infekčné ochorenia, psychické poruchy, iná ako I. a II. zdravotná skupina.

**Podmienky prijatia:**

\* úspešné zvládnutie talentových skúšok,

\* úspešne ukončené základné vzdelanie,

Každý uchádzač o študijný odbor **Učiteľstvo pre materské školy a vychovávateľstvo** musí absolvovať **talentové skúšky** zo štyroch zložiek výchovy:

*hudobná výchova (ovládanie hry na hudobnom nástroji nie je podmienkou)*

*jazyková výchova*

*výtvarná výchova*

*telesná a športová výchova*

Uchádzač vyhovie podmienkam a kritériám prijatia, ak získa minimálne 20 bodov z talentových skúšok (zo žiadnej časti talentových skúšok nesmie uchádzač získať menej ako 4 body).

Prijímacie skúšky sa uskutočnia **5. a** **12. mája 2021 o 09.00** v priestoroch Súkromnej pedagogickej a sociálnej akadémie, Sklenárova 1, 821 09 Bratislava pred skúšobnou komisiou.

**V Bratislava dňa 8. februára 2021**

**PhDr. Veronika Bisaki**

 **riaditeľka školy**

**Požiadavky na talentové skúšky na 4-ročné denné štúdium v študijnom odbore 7649 M Učiteľstvo pre materské školy a vychovávateľstvo**

**pre školský rok 2021/2022**

Zložky talentových skúšok:

**Jazyková výchova**

1. Prednes umeleckého textu z literatúry pre deti a mládež.

2.Pohovor zameraný na zisťovanie komunikačné zručnosti a osobnostných predpokladov.

**Hudobná výchova**

1. Interpretácia piesne podľa vlastného výberu.

2. Vyjadrenie charakteru piesne dramatickými výrazovými prostriedkami.

**Výtvarná výchova**

1. Kreslenie podľa modelu.
2. Maľba na jednu zo zadaných tém.

**Telesná a športová výchova**

1. Prevedenie zostavy - pohybové schopnosti a zručnosti.
2. Ovládanie pravidiel vybraných športov.

**Uchádzač si so sebou prinesie pomôcky: text literárnej ukážky, ceruzku, farebné ceruzky, vodové farby, 2 ks výkresov A3, vlastnú hudobnú nahrávku na predvedenie zostavy a interpretáciu piesne podľa vlastného výberu.**

**Uchádzač so sebou prinesie originál/overenú fotokópiu vysvedčenia za 1. polrok 9. ročníka ZŠ.**

**Bratislava 8. februára 2021**

 **PhDr. Veronika Bisaki**

 **Riaditeľka školy**

**KRITÉRIA HODNOTENIA – HODNOTENIE OVEROVANIA ŠPECIÁLNYCH SCHOPNOSTÍ, ZRUČNOSTÍ A TALENTU**

**HUDOBNÁ VÝCHOVA 10b:**

* spev piesne,
* hudobná pamäť,
* intonácia.

**JAZYKOVÁ VÝCHOVA 10b:**

* komunikácia – verbálna i neverbálna, pohotovosť pri komunikácii,
* výslovnosť a artikulácia,
* spisovná výslovnosť a kultúra reči, využívanie adekvátnych jazykových prostriedkov.

**VÝTVARNÁ VÝCHOVA 20b:**

Kresba:

* pozorovacie schopnosti,
* kompozícia, proporčné vzťahy,
* priestorové videnie a celkový dojem.

Maľba:

* predstavivosť a fantázia,
* farebné cítenie, rôznorodosť prvkov a ich množstvo,
* kompozícia a celkový dojem.

**TELESNÁ VÝCHOVA 10b:**

1. pohybové schopnosti a zručnosti,
2. ovládanie pravidiel vybraných športov,
3. prevedenie zostavy.